《击楫行》
明代·李瓒

日华悠悠江色清，碧波万里生春明。商妇琵琶别怨生，击楫渡江舟正行。

美人美人既无情，澧兰沅芷扬芳馨，欲见不见心怦怦。

轻风吹罗裳，击楫且勿忙。恐惊菰蒲中，交颈双鸳鸯。

莫学桃根与桃叶，渡江一去音信绝。江上春来复春去，对此流光泪盈睫。

作者简介：李瓒（约公元1388年前后在世）字子粲，一字子鬯，自号弋阳山樵，姑苏人。多才能文，旁通释道之学。生平事迹均不详。瓒著有《弋阳山樵稿》。